ગઈ કાલે પહેલી ફાર્મર વોર સ્પર્ધા યોજાઈ, જેમાં ફેલિક્સ બંને હાથમાં ૨૬૦ કિ.ગ્રા. વજન ઉપાડીને ૬૧.૨૫ મીટર સુધી ચાલ્યો હતો. ટર્મો ૬૦ મીટર સુધી ચાલ્યો હતો. ત્યાર બાદ બસ પુલિંગમાં આખા શરીરે દોરડું બાંધીને ૧૬ ટનની બસને ૨૦ મીટર સુધી ખેંચવાની હતી. ફેલિક્સ ૨૮.૧૭ સેકન્ડમાં બસને ખેંચીને પ્રથમ સ્થાને રહ્યો હતો. ભારતના લેખરાજને કોઈ સ્થાન પ્રાપ્ત થયું નહોતું. શનિવારે બંને હાથે દોરડું બાંધીને મિની બસ ખેંચવામાં પણ માર્ક પ્રથમ રહ્યો હતો. જીપ અને ૩૦૦ કિ.ગ્રા. વજનની રેન્કમાં આયર્લેન્ડના મેથ્યુએ બે મિનિટ, ૨૧ સેકન્ડ રોકીને પહેલું સ્થાન હાંસલ કર્યું હતું. ૨૧ વર્ષીય મેથ્યુ સૌથી નાની ઉંમરનો ખેલાડી હતો.